b'\n_START_ARTICLE_\nPle\xc4\x8dnikova promenada\n_START_SECTION_\nZgodovina\n_START_PARAGRAPH_\nPle\xc4\x8dnik je tako lea 1933 uredil Lattermanov drevored med iztekom Cankarjeve ceste in stopni\xc5\xa1\xc4\x8dem pred gradom Tivoli. Sprehajali\xc5\xa1\xc4\x8de je uredil kot pe\xc5\xa1\xc4\x8deno pot z robniki (pri \xc4\x8demer ga je raz\xc5\xa1iril na 25 metrov), sredinsko postavljenimi betonskimi nosilci za steklene svetilke in klopmi ob straneh, nato pa je \xc5\xa1e promenado raz\xc5\xa1iril z novo zasajenim kostanjevim drevoredom. S tem je ne le vzpostavil povezavo med gradom Tivoli in centrom, ampak tudi povezal posamezne dele parka med seboj. Ple\xc4\x8dnikova promenada in sprehajali\xc5\xa1\xc4\x8de na za\xc4\x8detku nista bila dobro sprejeta pri me\xc5\xa1\xc4\x8danih, saj so bili navajeni na ve\xc4\x8djo senco, ki pa je \xc5\xa1iroko sprehajali\xc5\xa1\xc4\x8de (z mladimi drevesi) ni nudilo. Del promenade, Jakopi\xc4\x8dev drevored, se nahaja severovzhodno od sprehajali\xc5\xa1\xc4\x8da._NEWLINE_Leta 2009 je bila promenada, kot Ple\xc4\x8dnikovo delo, razgla\xc5\xa1ena za kulturni spomenik dr\xc5\xbeavnega pomena.'